
ประกาศเทศบาลตำบลนาบอน
เรื่อง   สอบราคาจ้างเหมาก่อสร้างถนน คสล.สายเทศบาล 11
………….……..……….

ด้วยเทศบาลตำบลนาบอน   อำเภอนาบอน    จังหวัดนครศรีธรรมราช    มีความประสงค์         
จะสอบราคาจ้างเหมาก่อสร้างถนน คสล.สายเทศบาล 11   ขนาดกว้าง 6.00 เมตร    ยาว 78 เมตร
หนา 0.15 เมตร  หรือพื้นที่ คสล.ไม่น้อยกว่า 468 ม.2  พร้อมวางท่อระบายน้ำ คสล.(อัดแรง) เลียบริมถนน คสล. ขนาด Ø  0.60  เมตร  พร้อมบ่อพักสำเร็จ จำนวน 10 จุด  และรางวีด้านบนทั้งสองข้าง  ตามแบบแปลนเทศบาลตำบลนาบอน  ราคากลางของงานที่ประกาศสอบราคาจ้างครั้งนี้   เป็นเงินทั้งสิ้น 550,000 บาท
(-ห้าแสนห้าหมื่นบาทถ้วน-)   

ผู้มีสิทธิเสนอราคาจะต้องจะต้องมีคุณสมบัติ ดังต่อไปนี้
1. ผู้เสนอราคาต้องเป็นผู้มีอาชีพรับจ้างงานที่สอบราคาจ้าง
2. ผู้เสนอราคาต้องไม่เป็นผู้ที่ระบุชื่อไว้ในบัญชีรายชื่อผู้ทิ้งงานของทางราชการ  หรือของ
หน่วยงานการบริหารราชการส่วนท้องถิ่น หรือได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคล  หรือบุคคลอื่นเป็นผู้ทิ้งงานตามระเบียบของทางราชการ
3. ผู้เสนอราคาต้องไม่เป็นผู้มีผลประโยชน์ร่วมกับผู้เสนอราคารายอื่นที่เข้าเสนอราคาให้แก่
เทศบาลตำบลนาบอน  ณ วันประกาศสอบราคา  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาจ้างครั้งนี้
4. ผู้เสนอราคาต้องไม่เป็นผู้ได้รับเอกสิทธิ์  หรือความคุ้มกัน  ซึ่งอาจปฏิเสธไม่ยอมขึ้นศาล
ไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และคุ้มกันเช่นว่านั้น
5. ผู้เสนอราคาต้องเป็นนิติบุคคล  หรือบุคคลธรรมดา  ซึ่งต้องมีผลงานก่อสร้างประเภท
เดียวกัน  ในวงเงินไม่น้อยกว่า 275,000 บาท (-สองแสนเจ็ดหมื่นห้าพันบาทถ้วน-) ในสัญญาเดียวกัน 
ทั้งนี้ผลงานก่อสร้างที่ยื่นจะต้องแล้วเสร็จ  ถูกต้องตามสัญญา  และเป็นผลงานที่คู่สัญญาโดยตรงกับ
ส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น  หน่วยงานอื่นซึ่งมีกฎหมายบัญญัติให้มีฐานะป็นราชการส่วนท้องถิ่น  รัฐวิสาหกิจ
6. ผู้เสนอราคาต้องเป็นผู้ที่ได้ซื้อเอกสารสอบราคาจากเทศบาลตำบลนาบอนเท่านั้น
7. ผู้เสนอราคา ต้องรับผิดชอบในการคำนวณและถอดแบบในการเสนอราคาของตนเอง 
 จะนำราคากลางที่คณะกรรมการกำหนดมาอ้างในการยืนยันเพื่อหลีกเลี่ยงหรือปฏิเสธในความรับผิดชอบในการเสนอราคาครั้งนี้มิได้

กำหนดดูสถานที่ก่อสร้าง ในวันที่.........24 ธันวาคม 2551...... เวลา  10.00 น.    โดยให้ผู้มีประสงค์จะยื่นซองสอบราคาไปพร้อมกัน ณ สำนักงานเทศบาลตำบลนาบอน เพื่อรับฟังคำชี้แจงและไปดูสถานที่ก่อสร้าง  หากผู้ประสงค์ที่จะยื่นซองสอบราคาไม่มารับฟังคำชี้แจงและไม่ไปดูสถานที่ก่อสร้าง จะถือว่ารายนั้นได้รับทราบคำชี้แจงและไปดูสถานที่แล้ว  จะนำมายกเป็นข้ออ้าง   ข้อโต้แย้งใด ๆ  ในภายหลังไม่ได้ทั้งสิ้น  

กำหนดยื่นซองสอบราคาในวันที่.......9 ธันวาคม 2551......ถึงวันที่......24 ธันวาคม 2551....    
ระหว่างเวลา 08.30-16.30 น.    ณ สำนักงานเทศบาลตำบลนาบอน 
และกำหนดเปิดซองสอบราคาในวันที่...............25  ธันวาคม 2551..............เวลา 10.00 น. เป็นต้นไป
ณ ศูนย์รวมข่าวสารการจัดซื้อจัดจ้างที่ว่าการอำเภอนาบอน   และผู้เสนอราคาจะต้องมาฟังผลการเปิดซองสอบราคาในวันที่เปิดซองสอบราคาด้วย

ผู้สนใจติดต่อขอรับ/ซื้อเอกสารสอบราคา    ในราคาชุดละ 2,000 บาท
(-สองพันบาทถ้วน-) ได้ที่งานพัสดุ  กองคลัง  เทศบาลตำบลนาบอน ในระหว่างวันที่.....9 ธันวาคม 2551..... ถึงวันที่ ........24 ธันวาคม 2551.......... หรือสอบถามรายละเอียดได้ทางโทรศัพท์ หมายเลข 0–7549–1158  ต่อ 102  ในวันและเวลาราชการ



ประกาศ   ณ   วันที่    9    เดือน  ธันวาคม   พ.ศ.  2551
(นายยุทธศักดิ์  พัฒนเกษตรวงศ์)
นายกเทศมนตรีตำบลนาบอน

